Diari Oficial de la Generalitat Valenciana


Sumari del DOGV 5855, del 23-09-2008 (2008/10073)

RESOLUCIÓ d'11 de setembre 2008, del director general d'Ordenació i Centres Docents, per la qual s'amplia el termini de presentació de justificacions de les ajudes econòmiques per a les corporacions locals que mantenen conservatoris de música de grau elemental i/o mitjà i per a les entitats sense ànim de lucre que mantenen centres autoritzats d'ensenyances musicals de grau elemental i/o mitjà durant l'exercici 2008.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5855

Data del DOGV
:   23-09-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/10618


Data del document
:   11-09-2008

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * suport econòmic
    * música
    * educació artística
    * administració local
    * societat sense fins de lucre
    * centre d'ensenyament
    * ajuda pública

RESOLUCIÓ d'11 de setembre 2008, del director general d'Ordenació i Centres Docents, per la qual s'amplia el termini de presentació de justificacions de les ajudes econòmiques per a les corporacions locals que mantenen conservatoris de música de grau elemental i/o mitjà i per a les entitats sense ànim de lucre que mantenen centres autoritzats d'ensenyances musicals de grau elemental i/o mitjà durant l'exercici 2008. [2008/10961]  
Per Orde de 13 de desembre de 2007, (DOCV núm. 5.676, de 9 de gener de 2008), de la Conselleria de Educació, es van convocar ajudes econòmiques per a les corporacions locals que mantenen conservatoris de música de grau elemental i/o mitjà i per a les entitas sense ànim de lucre que mantenen centres autoritzats d'ensenyances musicals de grau elemental i/o mitjà durant l'exercici 2008, i es va establir, en l'apartat 2 de la base 11, que el termini màxim per a justificar la subvenció concedida finalitzaria el 30 de setembre de 2008.  
Les ajudes esmentades, van ser concedides per Resolució de 22 de juliol de 2008, de la Direcció General d'Ordenació i Centres Docents (DOCV num 5.817, de 30 de juliol); l'apartat 4 d'esta resolució establia el 30 de setembre de 2008 com l'últim dia de presentació de la justificació.  
Això no obstant, esta Direcció General considera aconsellable l'ampliació del termini de justificació fins una data posterior, en la mesura que no perjudica a tercers, d'acord amb l'artícle 49 de la Llei 30/1992, de Règim Jurídic de les Administracions Públiques i del Procediment Administratiu Comú (BOE de 27 de novembre de 1992) i l'article 70, apartat 1 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions (BOE núm. 176, de 25 de juliol).  
Per tot això, i conformement a la disposició final primera de l'Orde de 13 de desembre de 2007, per la qual s'autoritza a la Direcció General d'Ordenació i Centres Docents per a l'ampliació dels terminis de presentació de les justificacions de les subvencions, resolc:  
Únic  
S'amplia, fins al 15 d'octubre de 2008, el termini de què disposen els beneficiaris de les subvencions concedides en la dita convocatòria per tal de presentar les justificacions en la forma establida en la base 11, apartat 1, de l'Orde de 13 de desembre de 2007.  
La present resolució entrarà en vigor el mateix dia de la seua publicació en el Diari Oficial de la Comunitat Valenciana, però produirà efectes des de l'endemà de la finalització del termini de presentació de justificacions establit en la mencionada orde de convocatòria.  
València, 11 de setembre de 2008.- El director general d'Ordenació i Centres Docents: Francisco Baila Herrera.